આ સંદર્ભે ભાઈંદરસ્થિત પ. પૂ. પંન્યાસ કુલબોધિવિજયજી મહારાજસાહેબે ‘મિડ-ડે’ને કહ્યું હતું કે ‘ગઈ કાલના મોરચામાં જૈન સમાજના ઘણાબધા લોકો સહભાગી થયા હતા. એટલે હું તેમને ધન્યવાદ આપું છું. ગઈ કાલે અમે મીરા-ભાઈંદર મહાનગરપાલિકા સુધી અહિંસક મોરચો લઈને ગયા હતા. અમે મહાનગરપાલિકાના કમિશનરને આવેદનપત્ર આપ્યું હતું અને સાથે વંદના ચક્રેનું માફીનામું પણ સ્વીકાર્યું હતું તથા મન મોટું કરીને તેમની માફી પણ સ્વીકારી હતી. મહાનગરપાલિકાના કમિશનરે તેઓ આ વિષય પર વિચારશે એવું આfવાસન અમને આપ્યું હતું. બાકી રહી વંદના ચક્રેના રાજીનામાની વાત તો હવે અમે અંતરંગ રીતે બેઠક કરીને સંબંધિતો સાથે વાતચીત કરીશું અને જરૂર પડી તો લોકોને સામેલ કરીશું. હવે જાહેરમાં કોઈ બાબત આગળ કરવામાં નહીં આવે, કારણ કે હું ચાહતો નથી કે આ વિષય પર રાજકારણ હાવી થઈ જાય. એથી આ મુદ્દાને રાજકારણથી દૂર રાખવા મેં માફીનામું સ્વીકાર્યું હતું, પણ અંતરંગ રીતે રાજીનામા માટે હું પ્રયત્નશીલ રહીશ.’